* Uradni list RS, št. 66/15 z dne 14. 9. 2015 – osnovno besedilo (velja od 15. 9. 2015)
* Uradni list RS, št. 68/17 z dne 1. 12. 2017 - sprememba (velja od 2. 12. 2017)

Na podlagi tretjega odstavka 13. člena Zakona o bančništvu (Uradni list RS, št. 25/15 in 44/16 – ZRPPB, 77/16 – ZCKR in 41/17; v nadaljevanju ZBan-2) in prvega odstavka 31. člena Zakona o Banki Slovenije (Uradni list RS, št. 72/06 – uradno prečiščeno besedilo, 59/11 in 55/17) izdaja Svet Banke Slovenije

**SKLEP**

**o uporabi Smernic o merilih za določitev pogojev uporabe člena 131(3) Direktive 2013/36/EU (CRD) v zvezi z oceno drugih sistemsko pomembnih institucij (DSPI)**

1. **člen**

**(Namen in področje uporabe smernic)**

1. Evropski bančni organ je na podlagi prvega odstavka 16. člena Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L št. 331 z dne 15. decembra 2010, str. 12) dne 16. decembra 2014 objavil Smernice o merilih za določitev pogojev uporabe člena 131(3) Direktive 2013/36/EU (CRD) v zvezi z oceno drugih sistemsko pomembnih institucij (DSPI) (v nadaljevanju: smernice), ki so objavljene na njegovi spletni strani.
2. Smernice iz prvega odstavka tega člena urejajo merila v zvezi z ocenjevanjem drugih sistemsko pomembnih institucij ter pravila o nekaterih razkritjih med postopkom njihovega ocenjevanja.
3. Smernice se uporabljajo za organe, ki jih države članice imenujejo v skladu s prvim odstavkom 131. člena Direktive 2013/36/EU Evropskega parlamenta in Sveta z dne 26. junija 2013 o dostopu do dejavnosti kreditnih institucij in bonitetnem nadzoru kreditnih institucij in investicijskih podjetij, spremembi Direktive 2002/87/ES in razveljavitvi direktiv 2006/48/ES in 2006/49/ES (UL L št. 176 z dne 27. junija 2013, str. 338).
4. **člen**

**(Vsebina sklepa in obseg uporabe smernic)**

(1) S tem sklepom Banka Slovenije določa uporabo smernic za Banko Slovenije, kadar kot pristojni organ izvaja pristojnosti in naloge v zvezi z opredelitvijo drugih sistemsko pomembnih bank v skladu z ZBan-2.

(2) Banka Slovenije bo pri opravljanju nalog in pristojnosti v zvezi z opredelitvijo drugih sistemsko pomembnih bank v skladu z ZBan-2 upoštevala smernice, razen 9. točke, kjer se pri pragu za določitev DSPI namesto zgornje meje praga 425 bazičnih točk uporablja zgornja meja praga 500 bazičnih točk.

1. **člen**

**(Uveljavitev sklepa)**

Ta sklep začne veljati naslednji dan po njegovi objavi v Uradnem listu Republike Slovenije.

Ljubljana, dne 8. septembra 2015

 Boštjan Jazbec

 Predsednik

Sveta Banke Slovenije

**Sklep o spremembi Sklepa o uporabi Smernic o merilih za določitev pogojev uporabe člena 131(3) Direktive 2013/36/EU (CRD) v zvezi z oceno drugih sistemsko pomembnih institucij (DSPB) (Uradni list RS, št. 68/17)** vsebuje naslednjo končno določbo:

"11. člen

Ta sklep začne veljati naslednji dan po objavi v Uradnem listu Republike Slovenije.".